สวัสดีค่ะ วันที่17มกรา ประจำเดือนพึ่งหมดไปพอวันที่18หนูมีอะไรกับแฟนไม่ได้ป้องกันแต่ไม่มีการหลั่งทั้งนอกและในค่ะพอก่อนจะเข้าห้องน้ำมีเลือดคล้ายๆประจำเดือนไหลออกมาค่ะแล้วหนูกินยาคุมฉุกเฉินหลังจากมีเพศสัมพันธ์ไปประมาณ1โมงกว่าๆค่ะพอวันที่19เลือที่ไหลออกมาก็หยุดไปค่ะ หนูอยากทราบว่า 1เลือดที่ไหลออกมาคือเลือดอะไรค่ะ 2กินยาคุมฉุกเฉินนี้ถูกไหมค่ะ 3หนูจะมีโอกาศท้องได้ป่าวค่ะ ขอบค่ะ
สวัสดีค่ะ การมีเพศสัมพันธ์ในวันที่ 18 ม.ค. หากไม่ได้มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มี ดังนั้น ก็ไม่ควรทานยาคุมฉุกเฉินไปโดยไม่จำเป็นค่ะสำหรับเลือดที่ออกมาในวันที่ 18 ม.ค.นั้น ก็น่าจะเป็นเลือดประจำเดือนที่ยังค้างอยู่ในมดลูก เพราะประจำเดือนเพิ่งหมดไปในวันที่ 17 ม.ค. และการมีเพศสัมพันธ์ ก็จะเป็นการไปกระตุ้นให้มดลูกบีบตัว เลือดประจำเดือนที่ยังค้างอยู่ จึงออกมาได้ ซึ่งหากเลือดได้หยุดไปแล้ว ก็ไม่ได้ผิดปกติอะไรค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ โดบไม่จำเป็นเพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ โดยจะช่วยป้องกันการตั้งครรภ์ได้ประมาณ 58%-95%